Uno Järvela

Uno-Johannes Järvela (kuni 15. juunini 1935 Uno-Johannes Jäerhttps://www.digar.ee/viewer/et/nlib-digar:371748/320763/page/11; 20. juuni 1926 Tallinn – 23. jaanuar 2012 TallinnLahkus emeriitprofessor Uno Järvela, err.ee, 23. jaanuar 2012) oli eesti koorijuht ja muusikapedagoog.

Uno Järvela õppis Tallinna Konservatooriumis 1942. aastast viiulit, 1946. aastast muusikapedagoogikat ja 1947. aastast koorijuhtimist. Teises maailmasõjas osales Järvela soomepoisina ja Eesti Leegioni koosseisusUno Järvela on õnnetähe all sündinud. Kultuur ja Elu.. 

1950. aastal küüditati ta koos perega Venemaale, kus töötas Vjatka linna kooride konsultandina. 1951. aastal naasis Eestisse ning lõpetas 1952. aastal Tallinna konservatooriumi koorijuhtimise erialal Gustav Ernesaksa klassis. Hiljem täiendas end Moskva Suure Teatri, Leningradi, Kiievi, Odessa, Sverdlovski ja teiste ooperiteatrite kooride juures.

1952–1956 töötas Järvela õppejõuna Kirovi muusikakoolis, 1956–1960 Tallinna Muusikakoolis ning 1960–1963 ja 1970–1994 Tallinna Riiklikus Konservatooriumis, kus oli 1988. aastast professor. 1957–1963 oli ta ühtlasi Eesti NSV Riikliku Akadeemilise Meeskoori dirigent, 1963–1985 Estonia peakoormeister ja 1956–1975 Tombi-nimelise kultuuripalee poistekoori (1967. aastast Tallinna Poistekoori) dirigent.

1965–1975 oli Uno Järvela üldlaulupidude poistekooride üldjuht, 1980–1990 üldlaulupeo üld- või aujuht. Samuti dirigeeris ta mitmel noortelaulupeol.

Teatrites osales Järvela umbes 50 lavateose ja suurvormi lavastustes.

Uno Järvela suri 23. jaanuaril 2012 Tallinnas ja ta maeti 9. juunil 2012 Metsakalmistulehttp://www.kalmistud.ee/haudi?filter_maetud_eesnimi=Uno&filter_maetud_perenimi=J%C3%A4rvela&action=maetud&popup=0&yldotsing=1&filter_maetud_kalmistu=.

 Tunnustus 
 1976 Eesti NSV teeneline kunstitegelane
 1987 Eesti NSV rahvakunstnik
 1998 Kotkaristi V klassi teenetemärk
2004 Gustav Ernesaksa koorimuusika peastipendium

 Mälestuse jäädvustamine 
2012. aastal asutas Gadobeim Järvela Gustav Ernesaksa fondi juurde Uno Järvela mälestuse jäädvustamiseks Uno Järvela stipendiumifondi, mis toetab lastekooride dirigente ning Eesti Muusika- ja Teatriakadeemia koolimuusika eriala üliõpilasi.Eesti Rahvuskultuuri Fond. Uno Järvela stipendiumifond. (vaadatud 30.03.2017)

Viited



Kategooria:Eesti muusikapedagoogid
Kategooria:Eesti koorijuhid
Kategooria:Eesti Rahvusmeeskoori dirigendid
Kategooria:Soomepoisid
Kategooria:Eesti NSV teenelised kunstitegelased
Kategooria:Eesti NSV rahvakunstnikud
Kategooria:Kotkaristi V klassi teenetemärgi kavalerid
Kategooria:Eesti represseeritud isikud
Kategooria:Metsakalmistule maetud
Kategooria:Sündinud 1926
Kategooria:Surnud 2012